Príloha č. 1 Opis predmetu zákazky, technické požiadavky

*Názov predmetu zákazky*

**Ľahké lietadlo.**

*Predmet zákazky*

Predmetom zákazky je dodávka troch kusov nových, nepoužitých jednomotorových ľahkých letúnov jedného typu, technickej dokumentácie, dopravy do miesta dodania, overenia ich funkčnosti priamo u verejného obstarávateľa v plnom rozsahu, zaškolenia personálu verejného obstarávateľa. Zaškolenie personálu bude realizované na letúnoch dodaných v rámci zákazky po ich prevzatí obstarávateľom na území Slovenskej republiky.

***Vymedzenie predmetu zákazky***

|  |  |  |
| --- | --- | --- |
| **CPV** | **Názov tovaru** | **Počet kusov** |
| 34711110-8  Lietadlá s pevnými krídlami | **Ľahké lietadlo** ( ďalej aj „ Letún“ )  Technické vlastnosti a charakteristika: Ľahké jednomotorové lietadlo s dvojitým riadením, ktoré spĺňa požiadavku pre zapísanie do registra civilných lietadiel podľa noriem EASA alebo ekvivalentných v kategóriii minimálne LSA alebo VLA alebo ekvivalentných. | 3 ks |

*Parametre predmetu zákazky*

Letún musí spĺňať požiadavky pre zapísanie do registra civilných lietadiel podľa noriem EASA[[1]](#footnote-1) alebo ekvivalentných alebo mať typový certifikát akceptovaný podľa noriem EASA alebo ekvivalentných.

Letún musí spĺňať požiadavky na certifikáciu pre lety VFR deň a VFR noc s jedným pilotom.

Technické parametre, funkcionality, resp. vlastnosti požadovaného letúna uvedené v tejto časti súťažných podkladov sú špecifikované ako **minimálne technické parametre/funkcionality**, resp. vlastnosti požadovaného letúna.

***Opis predmetu zákazky***

|  |  |
| --- | --- |
| **Požadovaná technická špecifikácia, parametre a funkcionality** | **Uchádzač uvedie skutočnú špecifikáciu ponúkaného predmetu zákazky – typ a technické parametre (*vlastný návrh plnenia)*** |
| **1. Ľahké lietadlo (letún)**   * 1. letún musí mať EASA (alebo ekvivalentný) typový certifikát v kategórii LSA alebo VLA s maximálnou vzletovou hmotnosťou od 600 do 750 kg,   2. letún musí mať EASA (alebo ekvivalentný) typový certifikát na lety za podmienok VFR noc,   3. letún musí byť určený pre dve osoby (pilot a operátor) s usporiadaním vedľa seba,   4. letún musí mať užitočné zaťaženie minimálne 245 kg,   5. letún musí mať objem palivových nádrží od 90 do 130 litrov,   6. letún musí mať horné uchytenie krídiel k trupu,   7. letún musí byť jednopilotný s dvojitým riadením,   8. prvky riadenia letúna musia byť zabudované aj na strane druhého pilota pre výcvikové lety,   9. letún musí byť vyrobený z kompozitového materiálu, kovu alebo ich kombináciou,   10. letún musí byť schopný prevádzky zo spevnených aj nespevnených vzletových a pristávacích plôch,   11. letún musí mať rozpätie krídiel maximálne 11,5 m,   12. letún musí mať pevný nezaťahovací podvozok,   13. letún musí mať podvozok konfigurácii s predným kolesom,   14. letún musí byť jednomotorový,   15. motor musí byť piestový a certifikovaný na trvalú prevádzku na letecký benzín AVGAS alebo automobilový benzín MOGAS,   16. letún musí byť vybavený motorom s výkonom od 100 do 140 konských síl,   17. v kabíne letúna musí byť ručný hasiaci prístroj.   18. v kabíne letúna musí byť lekárnička prvej pomoci. |  |
| 1. Prístrojové vybavenie letúna:    1. letún musí byť vybavený prístrojovou doskou, ktorá obsahuje minimálne dve obrazovky EFIS (electronic flight instrument system),    2. obrazovky EFIS musia byť schopné zobrazovať minimálne motorové údaje, rýchlomer, výškomer, variometer a umelý horizont,    3. obrazovky EFIS musí byť schopné zobrazovať polohu letúna a letecké mapové podklady z integrovaného prijímača GPS,    4. odpovedač pracujúci v módoch A/C/S,    5. digitálna komunikačná súprava vysielač – prijímač VHF AM/COM s frekvenčným rozsahom 118,000 – 136,975 MHz, odstupom kanálov 8,33 kHz,    6. núdzový polohový maják ELT vysielajúci vo frekvenčných pásmach 406 MHz aktivovaný ručne alebo automaticky pri náraze. |  |
| 1. Doplnkové vybavenie letúna:    1. letún musí byť vybavený slúchadlami s aktívnym tlmením hluku pre každého člena posádky s Bluetooth pripojením,    2. v pozemnom vybavení musí byť zahrnuté vybavenie pre manipuláciu a presun letúna jednou osobou,    3. letún musí byť vybavený povlakmi určenými pre dlhodobé parkovanie na otvorenom priestranstve,    4. letún musí byť bielej farby s kombináciou prvkov/vzorov bledomodrej farby. |  |
| 1. Technická dokumentácia    1. letová príručka,    2. všetky dokumenty potrebné na zápis letúna do leteckého registra Slovenskej republiky,    3. kópie certifikátov hlučnosti, exportné osvedčenie, typový certifikát,    4. uchádzač v ponuke (v zozname) uvedie:   - úplný zoznam ponúkanej dokumentácie, ktorá bude dodaná  - spôsob aktualizácie dokumentácie. |  |
| 1. Zaškolenie, respektíve výcvik personálu kupujúceho    1. zaškolenie personálu musí byť realizované na letúnoch dodaných v rámci zákazky po ich prevzatí obstarávateľom na území Slovenskej republiky v anglickom alebo slovenskom jazyku,    2. zaškolenie personálu musí pozostávať z materiálnej/konštrukčnej časti a praktickej/letovej časti pre pracovníkov obstarávateľa, ktorí sú držiteľmi pilotnej licencie PPL(A) alebo vyššej,    3. praktická letová časť musí byť v rozsahu adekvátnom pre jednotlivé funkcie a kvalifikácie na dodaný typ letúna v rozsahu minimálne 2 hodín a maximálne 4 hodín letového času,  * verejný obstarávateľ požaduje prevzatie letúna v mieste dodania, * nie je požadované zabezpečenie systému riadenia letovej spôsobilosti (CAMO - Continuing Airworthiness Management Organisation) počas obdobia záručnej doby, * nie je požadované vykonávanie štandardnej údržby (tým nie je dotknutý záručný servis počas obdobia záručnej doby). |  |

Verejný obstarávateľ z hľadiska opisu predmetu zákazky uvádza technické požiadavky, ktoré sa neodvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby. V prípade, že by záujemca/uchádzač bol presvedčený, že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov alebo výrobkov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, úžitkové, funkčné a prevádzkové charakteristiky, ktoré sú nevyhnutné na zabezpečenie účelu, na ktorý sú požadované výrobky určené a to na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač.

1. EASA (European Aviation Safety Agency) **Európska agentúra pre bezpečnosť letectva EASA**, ktorá sídli v nemeckom meste Kolín, vznikla v roku 2002 nariadením Rady a Parlamentu a začala vykonávať svoju činnosť v roku 2003. Od roku 2008 sa jej kompetencie rozšírili prijatím nového nariadenia. Jej hlavným poslaní je presadzovanie spoločných bezpečnostných a environmentálnych noriem v civilnom letectve v rámci stratégie Európskej únie pre bezpečnosť letectva. [↑](#footnote-ref-1)